Αλέξιος Λουκόπουλος

Ο Αλέξιος Λουκόπουλος ήταν Έλληνας πολιτικός του αγώνα του 1821.

Η καταγωγή του ήταν από τα Φιλιατρά Χρυσανθόπουλος, 1888 και είχε πάει στη Ζάκυνθο. Το 1824 ήταν στο Νιόκαστρο (τη σημερινή Πύλο)Ιστορικόν Αρχείον Αλέξανδρου Μαυροκορδάτου, τόμος 4, Αλέξανδρος Μαυροκορδάτος, Εμμανουήλ Γεωργίου Πρωτοψάλτης, Ακαδημία Αθηνών, Γραφείον Δημοσιευμάτων της Ακαδημίας Αθηνών], «Αλέξιος Λουκόπουλος έκ Νεοκάστρου πρός Ά. Μαυροκορδάτον, 11 Μαρτ. 1824». Έλαβε μέρος ως πληρεξούσιος στις: Β' Εθνοσυνέλευση ΆστρουςΤα κατά την αναγέννησιν της Ελλάδος, Ανδρέας Μάμουκας, 1939, σελ. 53: Προσωρινό Πολίτευμα της Ελλάδος, νόμος της Επιδαύρου, Γ' Εθνοσυνέλευση Τροιζήνας, Γ' Εθνοσυνέλευση Ερμιόνης Επιτομή της Ιστορίας της Αναγέννησης της Ελλαδος, τομος 4, Αμβρόσιος Φρατζής, σελ. 117 και αργότερα, μετά την άφιξη του Καποδίστρια έγινε ο πρώτος Γενικός Διευθυντής του Ταχυδρομείου (1828-1829) και αργότερα έφορος στο Εθνικό Νομισματοκοπείο στην Αίγινα.

Η δαπάνη του Λουκόπουλου
Σύμφωνα με τα απομνημονεύματα του Φωτάκου, κατά την εισβολή του Δράμαλη, όταν οι Έλληνες ήταν συγκεντρωμένοι στο Άργος και περίμεναν την πτώση του Ναυπλίου για να το λαφυραγωγήσουν, η τότε κυβέρνηση έκανε ότι ήταν δυνατό για να στείλει στρατιώτες στα Μεγάλα Δερβένια. Οι Τριπολιτσιώτες Ρήγας και Σέκελης είχαν κάνει την αρχή και παρουσιάστηκαν με 600 στρατιώτες. Βρισκόταν εκεί και ο Μαυρομιχάλης με κάμποσους Μανιάτες και υποσχέθηκε και αυτός να βγει έξω με 2000 άντρες, αλλά έναντι πληρωμής. Ο Λουκόπουλος τότε πρόθυμος έβγαλε και έδωσε 1200 χρυσά νομίσματα, τα λεγόμενα Μαχμουτιέδες, αξίας έκαστον 25 γροσίων. Τα λεφτά τα πήραν οι Μανιάτες, δεν κράτησαν όμως την υπόσχεσή τους.

Ο πρώτος Γενικός Διευθυντής στα Ταχυδρομεία
Τα Γενικά Ταχυδρομεία ιδρύθηκαν από την Ελληνική Πολιτεία με το ψήφισμα 6550 της 24ης Σεπτεμβρίου 1828 του κυβερνήτη Ιωάννη Καποδίστρια και ο Λουκόπουλος ήταν ο πρώτος Γενικός Διευθυντής τους από το 1828 μέχρι το 1829Τα ταχυδρομεία στην Ελλάδα: η ιστορία και η εξέλιξή τους, Μωυσής Κ. Κωνσταντίνης, Ελληνικά Γράμματα, 2002.

Έφορος στο Νομισματοκοπείο
Στη συνέχεια έγινε έφορος στο Εθνικό Νομισματοκοπείο στην Αίγινα, αντικαθιστώντας τον Αλέξανδρο Κοντόσταβλο στις 7 Μαΐου 1830. Παρέλαβε από τον πρώτο έφορο στις 19 και 20 ΜαΐουΠελοποννησιακά, τομ. 8, Αθήνα, Εταιρεία Πελοποννησιακών Σπουδών, 1971 σελ. 66. Παρέμεινε στο Νομισματοκοπείο μέχρι τις 6 Μαϊου 1832 οπότε παρέδωσε τη διοίκηση στον Νικόλαο ΛεβίδηΕθνικό Νομισματοκοπείο Αιγίνης, 25 Ιανουαρίου 2011, Αργολική Αρχειακή Βιβλιοθήκη Ιστορίας & Πολιτισμού, ανακτήθηκε στις 23 Αυγούστου 2012.

Πηγές


Αναφορές

Κατηγορία:Έλληνες ευεργέτες